# NOLIKUMS

Bauskā

2023.gada 16.jūnijā

**Projektu konkurss ”Atbalsts Ukrainas un Latvijas bērnu un jauniešu nometnēm”**

*Izdots saskaņā ar Valsts pārvaldes iekārtas likuma 72.panta pirmās daļas 2.punktu*

*un 73.panta pirmās daļas 4.punktu*

# Vispārīgie jautājumi

1. Nolikums nosaka kārtību, kādā tiek iesniegti, izvērtēti bērnu un jauniešu nometņu projekti (turpmāk- projekts) un finansiāli atbalstīta nometņu organizēšana Ukrainas civiliedzīvotāju un Bauskas novada bērniem un jauniešiem.
2. Konkurss tiek izsludināts un finanšu līdzekļi nometņu organizēšanas finansēšanas konkursa (turpmāk - konkurss) kārtībā tiek piešķirti, pamatojoties uz Ministru kabineta 2023.gada 23.maija rīkojumu Nr.296 (prot.Nr.27 29. §), lai nodrošinātu atbalstu Ukrainas nepilngadīgajiem civiliedzīvotājiem dienas un diennakts nometņu organizēšanai. Projektu “Atbalsts Ukrainas un Latvijas bērnu un jauniešu nometnēm” (turpmāk-projekts) īsteno Valsts izglītības satura centrs (turpmāk- Centrs) un pašvaldības līdz 2023.gada 31.decembrim.
3. Konkursu organizē Bauskas novada pašvaldība.
4. Finansiālā atbalsta nometņu organizēšanai piešķiršanas komisijas (turpmāk – komisija) sastāvu un komisijas sekretāru nosaka domes priekšsēdētājs ar rīkojumu, ne vairāk kā sešu komisijas locekļu sastāvā. Komisijas darbību nosaka komisijas nolikums (4. pielikums).
5. Informācija par konkursu tiek publicēta vietnē [www.bauskasnovads.lv](http://www.bauskasnovads.lv)

# Finansējuma piešķiršanas mērķis un nosacījumi

1. Konkursa mērķis ir finansiāli atbalstīt pretendenta līdzdalību nodrošināt atbalstu Ukrainas bērnu un jauniešu socializācijai un psihoemocionālajai labbūtībai, kā arī latviešu valodas praktizēšanai un prasmju pilnveidei, komunicējot un sadarbojoties gan savā starpā, gan ar Latvijas bērniem un jauniešiem daudzveidīgās radošajās norisēs un izglītojošās aktivitātēs kultūrizglītībā, vides izglītībā, tehniskajā jaunradē, sportā, veselīga dzīvesveida un drošības jautājumos.
2. Atbalsta apjoms nometņu organizēšanai pašvaldībā tiek piešķirts atbilstoši Ukrainas bērnu un jauniešu skaitam pašvaldībā, pieaicinot attiecīgo skaitu pašvaldības administratīvajā teritorijā dzīvojošus bērnus, pieņemot, ka bērnu skaits sadalās aptuveni līdzvērtīgi – 50 %/5 0% vietējie bērni/Ukrainas bērni.
3. Tiek atbalstītas dienas un diennakts nometnes, kuru plānotais ilgums ir no 3 dienu dienas nometnes un 5 dienu diennakts nometnes. Dienas nometnes programma dienā vismaz 6 stundu ilga, atbalsta apmērs par vienu nometnes dalībnieku dienā ir 50 euro apmērā (dienas nometne) vai 70 euro apmērā (diennakts nometne).
4. Piešķirto, bet nometnes organizēšanai neizlietoto valsts finansējumu nometnes organizētājs atmaksā pašvaldībai.
5. Ja faktiskais bērnu skaits nometnē ir mazāks nekā ar bērnu likumiskajiem pārstāvjiem noslēgto līgumu skaits par dalību nometnē:
   1. piešķirtais finansējums ir pilnībā attiecināms gadījumos, kad bērns vai jaunietis nav piedalījies nometnē attaisnojošo iemeslu dēļ (ārsta zīme slimības gadījumā, bērna likumiskā pārstāvja iesniegums nometnes organizētājam par objektīviem apstākļiem nometnes neapmeklēšanai);
   2. piešķirtais finansējums ir pilnībā attiecināms uz neatgūstamajām izmaksām;
   3. pārējos gadījumos piešķirto finansējumu nometnes organizētājs atmaksā atpakaļ pašvaldībai.
6. Pašvaldība var pārskaitīt nometnes organizētājam avansu līdz 90 % apmērā no piešķirtā finansējuma. Atlikusī finansējuma daļa tiek pārskaitīta pēc pārskata iesniegšanas pašvaldībai un saskaņošanas.

# Nosacījumi nometnes organizēšanai

1. Nometnei jābūt reģistrētai un saskaņotai bērnu nometņu datu bāzē [www.nometnes.gov.lv](http://www.nometnes.gov.lv/) , reģistrējot nometni, jānorāda atzīme: “Valsts finansētās nometnes projektā “Atbalsts Ukrainas un Latvijas bērnu un jauniešu nometnēm”.
2. Bērnu nometnes organizē, pamatojoties uz Ministru kabineta 2009.gada 1.septembra noteikumiem Nr.981 “Bērnu nometņu organizēšanas un darbības kārtība” un ievērojot tajos noteiktās prasības.
3. Bērnu nometnes organizē, pamatojoties uz Ministru kabineta 2009.gada 1.septembra noteikumiem Nr.981 “Bērnu nometņu organizēšanas un darbības kārtība” un ievērojot tajos noteiktās prasības, kā arī ievērojot Vadlīnijas piesardzības pasākumiem bērnu nometņu organizētājiem: <http://nometnes.gov.lv/news/newsview/140?return=aHR0cDovL25vbWV0bmVzLmdvdi5sdi9uZXdzL2xpc3Q>
4. Var tikt organizētas gan dienas, gan diennakts nometnes - tikai telpās, tikai ārpus telpām vai gan telpās un gan ārpus tām.
5. Mērķgrupa:
   1. Ukrainas bērni un jaunieši, kuri reģistrēti Valsts izglītības informācijas sistēmā (VIIS), kā arī tie, kuri līdz šim mācījušies attālināti Ukrainas izglītības iestādēs, bet 2022./2023.mācību gadā uzsāks mācības Latvijas izglītības iestādēs.
   2. Bauskas novada skolēni no 1. līdz 12. klasei.
6. Ja pašvaldībā ir neliels skaits Ukrainas bērnu, ir iespējama sadarbība starp blakus esošām pašvaldībām, lai nodrošinātu nepieciešamo atbalstu.
7. Nometnes saturs tematiski un mērķtiecīgi jāveido tā, lai sniegtu atbalstu bērniem un jauniešiem šādos virzienos:
   1. izglītojošas aktivitātes kultūrizglītībā, vides izglītībā, tehniskajā jaunradē komunikācijas, sadarbības un sociāli emocionālo prasmju pilnveide;
   2. latviešu valodas praktizēšana un prasmju pilnveide;
   3. komunikācijas, sadarbības un sociāli emocionālo prasmju pilnveide;
   4. sporta/fiziskās aktivitātes;
   5. veselīga dzīves veida un cilvēkdrošības paradumu veidošana.
8. Tiek atbalstītas dienas un diennakts nometnes, kuru plānotais ilgums ir no 3 dienu dienas nometnes un 5 dienu diennakts nometnes. Dienas nometnes programma dienā vismaz 6 stundu ilga.
9. Nometņu organizētājs var būt gan pašvaldību dibinātas iestādes, gan biedrības un nodibinājumi, gan nevalstiskās organizācijas un citas juridiskas personas. Viens nometņu organizētājs var īstenot vairākas nometnes.
10. Attiecināmās izmaksas nometnes norisē:
    1. telpu un aprīkojuma, piem., telts, noma;
    2. transporta pakalpojumi (sabiedriskā transporta biļetes nometnes dalībniekiem un/vai autobusu noma nometnes dalībnieku pārvadāšanai);
    3. dalībnieku ēdināšana, izmitināšana;
    4. aktivitātēm un nodarbībām nepieciešamie materiāli un kancelejas preces, ieejas biļetes, ja nometnes dalībnieki apmeklē kādu pasākumu vai kultūras/dabas vietu,
    5. nometnes programmas nodrošināšanai nepieciešamās saimniecības preces, t.sk. dezinfekcijas līdzekļi, higiēnas preces;
    6. nometnes programmas nodrošināšanai nepieciešamais mazvērtīgais inventārs;
    7. citas nometnes programmas īstenošanai nepieciešamās izmaksas (piemēram, Veselības inspekcijas saskaņojuma izmaksas);
    8. nometnes personāla (vadītāja, pedagogu, radošo darbnīcu vadītāju, tehnisko darbinieku u.c.) darba samaksa.
11. Bērnu dalība nometnē tiek nodrošināta bez likumisko pārstāvju līdzfinansējuma.
12. Neattiecināmās izmaksas - izmaksas, kas neatbilst nometnes mērķa sasniegšanai (piemēram, prēmijas, dāvinājumi vai citi materiāli stimulējoši pasākumi nometnes personālam, pamatlīdzekļu iegāde, naudas sodu, līgumsodu, kavējuma procentu samaksa, bankas pārskaitījumu komisijas maksa, izmaksas, kas jau tiek finansētas no pašvaldības budžeta u.tml. izdevumi).

# Projektu pieteikumu iesniegšana

1. Projektu vai projektus iesniedz no 2023. gada 30. jūnija līdz 21. jūlijam.
2. Projekts sastāv no:
   1. pieteikuma (1. pielikums);
   2. nometnes tāmes (2. pielikums);
   3. informācijas par nometnes vadītāja un iesaistīto pedagogu pieredzi nometņu darbībā;
   4. nometnes vadītāja apliecības kopijas;
   5. nometnes programmas (dienas kārtības) projekta.
3. Papildus nolikuma 24. punktā minētajiem dokumentiem pretendentam ir tiesības pievienot arī citus dokumentus, kas sniedz būtisku informāciju par pašu pretendentu vai plānoto nometni.
4. Pretendents projektu iesniedz/iesūta datorrakstā latviešu valodā Bauskas novada pašvaldībā Uzvaras ielā 1, Bauskā, Bauskas nov., LV- 3901.
   1. ja projekts tiek iesniegts personīgi vai pasta sūtījumā, tad projektu iesniedz vienā eksemplārā, vienā vai vairākās aizlīmētās un apzīmogotās aploksnēs (ja aploksnes ir vairākas, tās sanumurē) ar norādi: „Atbalsts Ukrainas un Latvijas bērnu un jauniešu nometnēm”**.** Tās neatver līdz projektu izvērtēšanas uzsākšanai;
   2. ja projekts tiek nosūtīts pa pastu, par tā iesniegšanas laiku tiek uzskatīts laiks, kad sūtījums nodots pastā (zīmogs);
   3. ja projekts sagatavots kā elektronisks dokuments, to nosūta uz pašvaldības oficiālo elektronisko adresi: pasts[@bauskasnovads.lv](mailto:dome@bauska.lv) un par tā iesniegšanas laiku tiek uzskatīts laiks, kad tas ir saņemts un reģistrēts.
5. Finansējums nometnēm tiek piešķirts uz komisijas protokola pamata, noslēdzot līgumu starp Bauskas novada pašvaldību un pretendentu.
6. Pretendentam, ar kuru tiks noslēgts līgums par projekta īstenošanu:
   1. jābūt norēķinu kontam bankā;
   2. jānodrošina visu projekta ietvaros veikto maksājumu izsekojamību, izmantojot šo norēķinu kontu;
   3. jāuzskaita projekta attiecināmie izdevumi, izmaksas, jāparāda naudas plūsmas savā grāmatvedības uzskaitē saskaņā ar normatīvo aktu prasībām un vispārpieņemtajiem grāmatvedības kārtošanas principiem tā, lai tos būtu iespējams identificēt, nodalīt no pārējām izmaksām, ieņēmumiem, izdevumiem, naudas plūsmām un pārbaudīt;
   4. jānodrošina atsevišķa grāmatvedības uzskaite par projekta izdevumiem vai atbilstoša uzskaites kodu sistēma attiecībā uz visiem ar projektu saistītajiem dokumentiem;
   5. jāsedz visas izmaksas, kas saistītas ar projekta iesnieguma sagatavošanu un iesniegšanu, no saviem līdzekļiem, un tās nav attiecināmas finansēšanai no projekta līdzekļiem.

# Vērtēšana un lēmuma pieņemšana

* 1. Projektu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem un nolikuma 3. pielikumā minētajiem projektu iesniegumu vērtēšanas kritērijiem:
  2. lēmumu pieņemšanu par projekta iesniegumu apstiprināšanu, apstiprināšanu ar nosacījumu vai projekta iesnieguma noraidīšanu atbilstoši nolikumam;
  3. projektu izvērtēšana tiek veikta 5 darba dienu laikā pēc noteiktā iesniegšanas termiņa beigām;
  4. projektus vērtēšanas komisija vērtē šādos vērtēšanas posmos:
     1. vērtēšana saskaņā ar atbilstības vērtēšanas kritērijiem (3. pielikuma 1. punkts);
     2. vērtēšana saskaņā ar kvalitātes kritērijiem (3. pielikuma 2. punkts);
  5. pēc projektu izvērtēšanas komisija sagatavo vērtēto projektu un programmu sarakstu, kurā tos sakārto prioritārā secībā atbilstoši vērtēšanas procesā iegūtajam punktiem. Ja divi vai vairāki projektu iesniegumi ir saņēmuši vienādu punktu skaitu, tos vērtē atbilstoši Projektu prioritāri: pēc mērķgrupas (atbalsts - ja nav citos projektos) un aptvertās teritorijas (atbalsts -lai nometnes notiktu visās novada teritorijās), virziena, reģistrēšanas laika.

1. Komisija 5 darba dienu laikā:
   1. pieņem lēmumu par projekta apstiprināšanu, apstiprināšanu ar nosacījumu vai projekta noraidīšanu.
   2. piešķir finansējumu to projektu īstenošanai, kuri ieguvuši lielāko punktu skaitu, ievērojot konkursam paredzēto finansējuma apmēru;
   3. ja projekts ir apstiprināts ar nosacījumu, pretendents nodrošina lēmumā noteikto nosacījumu izpildi 2 darba dienu laikā pēc to saņemšanas. Komisija 2 darbu dienu laikā izskata precizēto projektu un, ja noteiktie nosacījumi ir izpildīti noteiktajā termiņā, sagatavo atzinumu un piešķir finansējumu.
2. Komisijas lēmumu par projekta apstiprināšanu, apstiprināšanu ar nosacījumu vai projekta iesnieguma noraidīšanu 2 darba dienu laikā pēc lēmuma pieņemšanas nosūta pretendentam pa pastu vai uz pretendenta elektroniskā pasta adresi.
3. Paziņojumu konkursa rezultātiem publicē pašvaldības tīmekļa vietnē [www.bauskasnovads.lv](http://www.bauskasnovads.lv)
4. Komisijas lēmumi apstrīdami Administratīvā procesa likumā noteiktajā kārtībā.

# Līguma noslēgšana un projektu īstenošana

1. Komisija, izsūtot lēmumu par projektu apstiprināšanu atbilstoši šī nolikumā noteiktajam, uzaicina pretendentu 5 darba dienu laikā slēgt līgumu par projekta īstenošanu (turpmāk – līgums). Līgumā iekļauj šādu informāciju:
   1. projekta īstenošanas pamatnosacījumus;
   2. pretendenta un projekta sadarbības partnera pienākumi un tiesības, tai skaitā pretendenta un sadarbības partnera veicamās aktivitātes, maksājumu kārtība un citus nosacījumus, kas jāievēro, ja projektā ieviešanā un uzraudzībā ir iesaistīti sadarbības partneri, ja to izdevumi ir attiecināmi;
   3. finanšu līdzekļu maksājumu nosacījumus;
   4. noslēguma pārskatu iesniegšanas kārtību;
   5. finansējuma izlietojuma nosacījumus un projekta izmaksu pamatojošo dokumentu uzskaites un uzglabāšanas prasības, t.sk. nodrošinot atsevišķu projekta grāmatvedības uzskaiti;
   6. līguma termiņus, līguma izbeigšanas un grozīšanas kārtību;
   7. strīdu izskatīšanas kārtību;
   8. datu drošības un publicitātes nosacījumus;
   9. finansējuma atmaksas kārtību.
2. Pretendents var atsaukt iesniegto projekta jebkurā laikā, kamēr nav noslēgts līgums.
3. Ja pretendents atsakās slēgt līgumu, komisija uzaicina slēgt līgumu pretendentam, kas saņēmis nākamo lielāko punktu skaitu.
4. Pašvaldība slēdz līgumu ar pretendentu lēmumā par projekta apstiprināšanu norādītajā termiņā.
5. Noslēdzot līgumu, pretendents iegūst projekta īstenotāja statusu un nodrošina projekta īstenošanu atbilstoši līgumam.
6. Pēc projekta īstenošanas pabeigšanas līgumā noteiktajā termiņā projekta īstenotājs iesniedz pašvaldībā noslēguma pārskatu ar pielikumiem, tai skaitā nometnes dalībnieku sarakstu ar dalībnieku kontaktinformāciju un parakstiem (kopiju) un apliecinājumu par piešķirtā finansējuma izlietojumu;
7. Lēmumu par projekta mērķa sasniegšanu un noslēguma pārskata apstiprināšanu pieņem komisija.
8. Projekta īstenotājs ar projektu saistītos dokumentus uzglabā saskaņā ar normatīvo aktu prasībām par attiecīgo dokumentu uzglabāšanas laiku, kā arī nodrošina Latvijas Republikas institūcijām pieeju minētajiem dokumentiem.
9. Nolikumam ir 4 (četri) pielikumi:
   1. projekta iesnieguma veidlapa;
   2. projekta tāme;
   3. projektu iesniegumu vērtēšanas kritēriji;
   4. projektu vērtēšanas komisijas nolikums;

Domes priekšsēdētājs Aivars Okmanis

DOKUMENTS PARAKSTĪTS AR DROŠU ELEKTRONISKO PARAKSTU UN SATUR

LAIKA ZĪMOGU